З гісторыі вядома, што сістэма падаткаабкладання бярэ пачатак з глыбокай старажытнасці. У Беларусі яна створана ў 1990 годзе. За доўгі час існавання мянялася і перабудоўвалася. У нашым раёне арганізаваў падатковую інспекцыю, стаў яе першым начальнікам і трымаў на перадавых пазіцыях Уладзімір Міхайлавіч Ступак. Кіраваў ёй сем гадоў, але службе ў фінансавых і падатковых органах прысвяціў усё жыццё. Сумленны, прыстойны, справядлівы, патрабавальны да сябе і падначаленых.